
Invitation til indstilling af nye forslag til nationale Lærings- og Kvalitetsteams og skabelon til indstilling
I inviteres hermed til at indstille et eller flere forslag til et nationalt Lærings- og Kvalitetsteam (LKT).
Hvad er et nationalt LKT?
Et LKT er et nationalt netværk, som arbejder med forbedringer inden for et konkret område. Et LKT består af:
· Tværfaglige lokale forbedringsteams med fagpersoner og ledere fra relevante afdelinger og enheder, evt. på tværs af sygehuse, kommuner og praktiserende læger.
· En ekspertgruppe med kliniske eksperter m.fl., der formulerer målene for forbedringerne på det valgte område.

Ekspertgruppen og de lokale forbedringsteams danner tilsammen det netværk, der udgør et LKT.

Hvad er baggrund og formål?
LKT blev igangsat som en del af Det Nationale Kvalitetsprogram, aftalt mellem Regeringen, Danske Regioner og KL i Økonomiaftalerne for 2016. De nationale LKT'er udgør således en af grundpillerne i kvalitetsprogrammet. Formålet med et LKT er at:
· løfte områder med utilfredsstillende kvalitet eller uønsket variation
· bidrage til opfyldelse af de nationale mål for sundhedsvæsenet
· skabe tværregionale – evt. tværsektorielle - læringsfællesskaber
· understøtte forbedring af lokale kliniske- og organisatoriske processer og arbejdsgange

Læs mere om LKT i dokumentet, Værd at vide før indstilling af et nationalt Lærings- og Kvalitetsteam eller på www.kvalitetsteams.dk. På hjemmesiden ses også eksempler på nuværende og tidligere LKT.

Hvilket afsæt skal være på plads for, at et emne vurderes egnet til et nationalt LKT?
Styregruppen for LKT vil gerne opfordre jer til at indstille ét eller flere forslag til nationale LKT. Forslaget skal tage afsæt i et lokalt succesfuldt projekt/indsats.

Projekter, der indstilles til LKT, skal indeholde følgende:
· Klart og afgrænset genstandsfelt (hvad er det projektet undersøger/afprøver)
· Skal basere sig på evidens, best practice eller succesfulde erfaringer og resultater
· Der skal være faglig konsensus
· Indsatserne er relevante for en større patientgruppe/borgergruppe
· Klart definerede og velbeskrevne mål for projektet
· Afsæt i et lokalt succesfuldt projekt/indsats

En succesfuld indsats kan fx være større forbedrings- eller kvalitetsprojekter eller mere lokale forbedringsindsatser.  Projekter, der indstilles og accepteres, vil blive tilpasset og justeret til LKT-konteksten og rammerne for det. Det er et godt afsæt, hvis indstillingen indeholder forslag til indikatorer. LKT-tilgangen er ikke egnet til mindre projekter, idet den handler om at sprede viden og ny praksis til forskellige organisationer, som hver opretter et lokalt LKT forbedringsteam.


[bookmark: _Hlk218587464]Styregruppen for LKT har besluttet, at der i indstillingsrunden 2026 efterspørges monosektorielle emner til LKT, hvor forbedringsarbejdet er fokuseret i det regionale sundhedsvæsen. 
Kommuner deltager som udgangspunkt ikke i denne indstillingsrunde, hvorfor indstillinger, der kræver både regional og kommunal deltagelse, ikke vil blive taget i betragtning. Kommuner vil dog lokalt have mulighed for indgå i relevante projekter og indgå i audits mv. i de LKT’er, som regionerne etablerer. 

Skabelon til indstilling af emner til LKT
Nedenstående skabelon skal benyttes ved indstilling af emne til et nationalt LKT. Besvarelse af spørgsmål 1- 6 er påkrævet for vurderingen af indstillede emner.
Indstillingen bedes sendt til Region Midtjylland på lkt@rm.dk senest den 13. august 2026.



	Indstilling til et nyt regionalt Lærings- og Kvalitetsteam

	Arbejdstitel på indstillingen:

	1.
	Hvem indstiller?
(sæt gerne flere krydser)
· Regionerne
Skriv hvilken eller hvilke regioner, der indstiller 	
· Sundhedsvæsenets Kvalitetsinstitut (SundK)
· Indenrigs -og Sundhedsministeriet
· Sundhedsstyrelsen
· Lægemiddelstyrelsen
· Sundhedsdatastyrelsen
· Styrelsen for Patientsikkerhed
· Danske Patienter (med formidling til patientorganisationerne i DP)
· Dansk Selskab for Patientsikkerhed
· PLO
· LVS
Hvem kan kontaktes vedr. indstillingen? Anfør titel, navn, arbejdssted og kontaktoplysninger for kontaktperson(er):

	2.
	Sygdoms- eller indsatsområde hvor der indstilles LKT
Her angives hvilket specifikt indsats- eller sygdomsområde, hvor der ønskes etableret et LKT.

	
	Patienter med selvskadende adfærd og samtidig behov for somatisk og psykiatrisk indlæggelse. Patientgruppen omfatter patienter, hvor den selvskadende adfærd medfører behov for somatisk behandling og indlæggelse, samtidig med at der er behov for psykiatrisk vurdering, behandling eller medinddragelse. Patientforløbene involverer ofte flere specialer, gentagne kontakt til sundhedsvæsnet og komplekse behandlingsforløb på tværs af somatik og psykiatri.

	3.
	Beskriv hvilket succesfuldt lokalt projekt/indsats det nationale LKT, skal basere sig på
Beskriv overordnet hvilket lokalt succesfuldt projekt/initiativ/indsats, LKT’et vil skulle tage
udgangspunkt i. Beskriv også gerne, hvilke resultater, der er opnået lokalt.
Vedlæg evt. materiale i bilag (projektbeskrivelse, projektplan, artikel, afrapportering, logbog etc.)

	
	Der foreligger ikke aktuelt et formaliseret kvalitetsforbedringsprojekt på området. Indstillingen udspringer af et tilbagevendende og velkendt kvalitetsproblem, som opleves på tværs af både somatiske og psykiatriske afdelinger.
Fusionen mellem somatik og psykiatri på Aarhus Universitetshospital har skabt nye organisatoriske muligheder for at udvikle mere sammenhængende patientforløb for patienter med samtidige somatiske og psykiatriske behandlingsbehov.
Erfaringer fra klinisk praksis viser, at patientgruppen ofte oplever fragmenterede forløb, hvor flere afdelinger er involveret samtidig, uden at der nødvendigvis er fælles behandlingsmål, koordination eller tydelig ansvarsplacering. Dette peger på et betydeligt potentiale for kvalitetsforbedring gennem fælles nationale løsninger.

	4.
	Hvad ønsker vi at opnå, og hvem vil det gavne?
Med udgangspunkt i ovennævnte projekt (punkt 2) ønskes en beskrivelse af, hvad de overordnede målsætninger for LKT skal være.
Hvilken patient-/borgergruppe skal drage fordel af, at der nedsættes et nationalt LKT på området?

	
	Formålet er at udvikle og implementere nationale anbefalinger for patienter med selvskadende adfærd med samtidigt behov for somatisk og psykiatrisk indlæggelse.
Målet er at: 
· Skabe sammenhængende patientforløb på tværs af somatik og psykiatri
· Tydeliggøre ansvar og roller mellem involverede afdelinger
· Øge patientsikkerheden
· Forbedre patienternes oplevelse af sammenhæng og kvalitet i forløbet
· Reducere uhensigtsmæssige genindlæggelser og akutte henvendelser på baggrund af mangelfuld sammenhæng i patientforløb med mulighed for behandling af samtidig somatisk og psykiatrisk problemstilling. 
· Indsatsen vil primært gavne patienter med selvskadende adfærd, men også pårørende, medarbejdere og de afdelinger, der varetager disse komplekse forløb.

	5.
	
	Hvordan ved vi, at en forandring er en forbedring?

Uddyb og beskriv projektets proces-, resultat, og evt. ulempeindikatorer for projektet, herunder hvordan effekten af forbedringerne skal måles.

Eksisterer der data til monitorering af de valgte indikatorer, fx i en national klinisk kvalitetsdatabase (SundK)?
Hvis ja, hvilken?

Hvis ikke data findes i en national kliniske kvalitetsdatabase, hvordan kan data så tilvejebringes?

	
	
	Resultatsindikatorer
· Antal genindlæggelser inden for 30 og 90 dage
· Antal akutte genhenvendelser
· Patientrapporteret oplevelse af sammenhæng i behandlingsforløb
· Indlæggelsestid

Procesindikatorer
· Andel af patienter med fælles behandlingsplan mellem somatik og psykiatri
· Andel af patienter med psykiatrisk vurdering inden for fastsat tidsramme
· Andel af patienter hvor tværfaglig konference gennemføres
· Andel af patienter med dokumenteret plan for videre behandling ved udskrivelse

Ulempeindikatorere
· Personaleforbrug relateret til koordinering
· Ventetid på psykiatrisk vurdering
· Antal interne overflytninger mellem afdelinger
· Antal forløb med behov for fast vagt

Der findes ikke aktuelt en national klinisk kvalitetsdatabase, som specifikt monitorerer denne patientgruppe


	6.
	Hvilke ændringer kan iværksættes for at skabe forbedringer?
Beskriv her hvilken evidens/best practice, der eksisterer inden for sygdoms- eller indsatsområdet (eksempelvis kliniske retningslinjer, standarder, pakkeforløb etc.), og som kan implementeres.

	
	Der eksisterer allerede evidens for betydningen af integrerede behandlingsforløb ved patienter med samtidige somatiske og psykiatriske problemstillinger.
Mulige forbedringstiltag vil være:
· Nationale anbefalinger for ansvarsfordeling mellem somatik og psykiatri
· Standardiseret patientforløb
· Fælles behandlingsplaner
· Tidlig involvering af psykiatrien ved somatiske indlæggelser
· Tværfaglige konferencer omkring komplekse patienter
· Kompetenceudvikling af personale fra begge specialer
· Systematisk inddragelse af patient og pårørende

	7.
	I hvilke relevante faglige fora er der opnået national enighed om, at behandlingskvaliteten og variationen inden for sygdoms- eller indsatsområdet er utilfredsstillende?
For at komme i betragtning til et nationalt LKT skal der inden for sygdoms- eller indsatsområdet være bred national faglig anerkendelse af, og enighed om, behovet for at løfte kvaliteten. Beskriv i hvilke relevante faglige fora, der er opnået national enighed om, at behandlingskvaliteten og variationen inden for sygdoms- eller indsatsområdet er utilfredsstillende.

	
	Problemstillingen er kendt og beskrevet gennem en årrække i både psykiatrien og somatikken.
Behovet for styrket samarbejde mellem somatik og psykiatri fremgår blandt andet af:
· Sundhedsstrukturkommissionens anbefalinger.
· 10-årsplanen for psykiatrien.
· Nationale mål for sundhedsvæsenet.
· Danske Regioners arbejde med sammenhængende patientforløb.
· Sundhedsstyrelsens anbefalinger vedrørende patienter med psykisk sygdom og samtidig somatisk sygdom.
Der er bred faglig anerkendelse af, at patienter med psykisk sygdom og samtidige somatiske behandlingsbehov fortsat oplever ulighed i sundhed og fragmenterede patientforløb.

	8.
	Øvrige begrundelser for indstilling af LKT
Er der andre forhold, som begrunder behovet for forbedringer på området (bedre samarbejde på tværs i sundhedsvæsnet, alvorlighed i sygdom, effektivisering, kapacitet, økonomiske gevinster etc.)?

	
	Patientgruppen er ofte blandt de mest sårbare patienter i sundhedsvæsenet.
Forløbene involverer ofte flere afdelinger, mange faggrupper og betydelige ressourcer. Samtidig er patientgruppen karakteriseret ved hyppige genindlæggelser, komplekse behandlingsforløb og øget risiko for utilsigtede hændelser relateret til overgange mellem afdelinger og specialer.
En forbedring af disse patientforløb vil kunne øge kvaliteten, styrke patientsikkerheden og bidrage til mere hensigtsmæssig anvendelse af sundhedsvæsenets ressourcer.

	9.
	
	Begrund hvorfor forbedringsmetoderne, som bruges i et nationalt LKT, er en velegnet metode til en national kvalitetsindsats på området?

Her kan der sættes nogle flere ord på, hvorfor LKT synes velegnet som værktøj til at løse den givne problemstilling. Se eventuelt ”Værd at vide før indstilling af et nationalt Lærings- og Kvalitetsteam”.

	
	
	Problemstillingen er tværgående og genkendes på tværs af regioner, hospitaler og specialer.
Et nationalt LKT vil skabe mulighed for:
· Fælles læring mellem regioner.
· Udvikling af fælles standarder og anbefalinger.
· Afprøvning af forbedringstiltag i forskellige organisatoriske kontekster.
· Dataunderstøttet kvalitetsudvikling.
· Implementering af best practice på tværs af landet.
LKT-modellen vurderes særligt velegnet, da udfordringen ikke knytter sig til én afdeling eller ét speciale, men til samarbejdet mellem flere specialer omkring en fælles patientgruppe.

	10.
	Hvilke parter skal involveres for, at LKT'et bliver en succes?

Hvilke typer af afdelinger, enheder eller private aktører og organisationer vil være relevante deltagere for indsatsen?

Kan indsatsen potentielt vedrøre et bredt udsnit af sundhedsvæsnet eller afgrænser den sig til særlige specialer, forløb, sammenhænge mellem sektorer m.v.?

Kan patienter, pårørende og/eller brugere eksempelvis bidrage direkte og aktivt i udviklingen af løsninger på problemstillingen?





	
	

	
	· Somatiske sengeafsnit.
· Akutafdelinger.
· Psykiatriske afdelinger.
· Sygeplejefaglige og lægefaglige ledere.
· Kvalitets- og forbedringsspecialister.
· Patient- og pårørenderepræsentanter.
· Relevante faglige selskaber inden for somatik og psykiatri.

	11.
	Hvilke af de nationale mål og indikatorer er forslaget relateret til?

Se mål og indikatorer her: Nationale mål for sundhedsvæsenet 2025

	
	· Flere gode leveår og bedre livskvalitet.
· Mere sammenhængende og patientcentrerede forløb.
· Mindre social ulighed i sundhed.
· Bedre kvalitet for patienter med psykisk sygdom.
· Styrket patientsikkerhed.
· Mere effektiv anvendelse af sundhedsvæsenets samlede ressourcer.

	12.
	Er der særlige risici eller forhold, som kan påvirke, om en indsats kan gennemføres?
Beskriv her om der skal være en opmærksomhed ift. EPJ-systemerne og andre IT-systemer samt eksempelvis generelle strukturelle ændringer, mangel på specifikke ressourcer (specialiseret udstyr, kompetencer, nationale projekter, strukturelle ændringer m.v.).

	
	· Forskellig organisering af samarbejdet mellem somatik og psykiatri på tværs af regioner.
· Manglende fælles registreringer og datagrundlag.
· Begrænset adgang til psykiatriske ressourcer og specialkompetencer.
· Kapacitetsudfordringer i både somatik og psykiatri.
· Behov for ledelsesmæssig opbakning på tværs af specialer og organisatoriske enheder.
Disse udfordringer vurderes samtidig at være en væsentlig del af begrundelsen for, at området er velegnet til et nationalt lærings- og kvalitetsteam.




Ved spørgsmål eller behov for yderligere oplysninger send da en mail til LKT@rm.dk .

